જામનગરના જાણીતા ક્રિકેટર રવીન્દ્ર જાડેજાના ધર્મપત્ની રીવાબા સોમવારે કાર લઇ સરૂ સેકશન રોડ ઉપરથી જતા હતા ત્યારે એક શખ્સના બાઇકમાં કાર અડી જતા રીવાબાને બહાર ખેંચી લઇ હુમલો કરી દેતા રીવાબા જાડેજાએ એસપી કચેરીએ દોડી ગયા હતા અને પોલીસ વડાને રજૂઆત કરી છે. આ બનાવમાં એક વ્યકિતએ મહિલા ઉપર હાથ ઉપાડે છે? તેમ કહી રીવાબાનો બચાવ કર્યો છે. બનાવની જાણ થતાં નગરસેવક જયેન્દ્રસિંહ ઝાલા, ધારાસભ્ય હકુભા જાડેજા તેમજ રાજપૂત સમાજનાં અગ્રણીઓ દોડી ગયા છે.